ddrg/super_eurlex huggingface dataset:
FI Euroopan unionin virallinen lehti CE 88/198

(2004/C 88 E/0204)

KIRJALLINEN KYSYMYS E-0649/04

esittäjä(t): Esko Seppänen (GUE/NGL) komissiolle

(8. maaliskuuta 2004)

Aihe: Romanit Slovakiassa

Onko komissio kiinnittänyt huomiota Slovakian hallituksen toimenpiteisiin paikallisen romaniväestön sosiaaliturvan leikkaamiseksi ja siitä aiheutuneisiin levottomuuksiin muun muassa Trhovistessa ja onko Slovakian hallituksen ihmisoikeuspolitiikka komission käsityksen mukaan sopusoinnussa EU:n jäsenvaltiolta vaadittavan politiikan kanssa?

Günter Verheugenin komission puolesta antama vastaus

(21. huhtikuuta 2004)

Komissio on kiinnittänyt huomiota siihen, että Slovakiassa on otettu käyttöön uusi sosiaalietuusjärjestelmä, mikä on johtanut sosiaalietuusmaksujen huomattavaan pienentymiseen maaliskuun 2004 alusta alkaen. Komissio on myös ollut huolissaan romaniväestön keskuudessa ilmenneistä levottomuuksista ja ryöstelystä Itä-Slovakiassa.

Yleisesti ottaen komissio vastustaa selkeästi kaikkea väkivallan käyttöä sosiaalisten tai muiden vaatimusten ilmaisemisessa. Komissio on ollut yhteydessä Slovakian viranomaisiin tästä aiheesta ja ilmaissut toiveensa, että Slovakian hallitus käyttäisi kiireellisesti kaikkia käytössään olevia keinoja päästäkseen kohtuulliseen ja harkittuun tulokseen tässä vaikeassa kysymyksessä. Erityistä huomiota olisi kiinnitettävä etuuksien vähentämisestä todennäköisesti eniten kärsimään joutuvien, köyhimpien väestönosien vaikeuksien lievittämiseen. Työmahdollisuuksia olisi lisättävä maan köyhimmissä osissa ja erityisesti Itä-Slovakiassa. Tähän liittyen komissio ilmaisee tyytyväisyytensä Slovakian hallituksen hiljattain esittämään 14-kohtaiseen asiakirjaan heikoimmassa asemassa olevien kansalaisten, erityisesti romaniväestön, olojen parantamiseksi. Slovakian viranomaiset ovat myös vakuuttaneet komissiolle, että ne seuraavat tarkasti poliisin toimintaa maan itäosissa.

Komissio tukee niin pitkälle kuin mahdollista Slovakian viranomaisten toimintaa asian ratkaisemiseksi mahdollisimman pikaisesti.
—

Rönfeldt-ennakkopäätöstä (2) on tarkasteltava nimenomaan työntekijöiden, jotka ovat jäsenvaltioiden kansalaisia, vapaan liikkuvuuden kannalta yhteisön alueella. Asetuksen (ETY) N:o 1408/71 (3) tarkoitus — helpottaa 39 ja 44 artiklassa tarkoitettujen työntekijöiden liikkuvuutta jäsenvaltioiden välillä — on johtanut yhteisöjen tuomioistuimen ”lieventämään” ratkaisussaan sitä automaattista vaikutusta, joka seuraa kahdenvälisten sosiaaliturvasopimusten korvaamisesta asetuksella (ETY) N:o 1408/71. Yhteisöjen tuomioistuin on juuri tähän yhteisöjen tarkoitukseen liittyvästä syystä tutkinut, saattaako jäsenvaltioiden välisten sosiaaliturvasopimusten korvaaminen asetuksella työntekijät oikeuksien suhteen tilanteeseen, joka on epäedullisempi kuin aikaisemman järjestelmän mukainen tilanne.
FI Euroopan unionin virallinen lehti CE 78/953

(2004/C 78 E/1007)

KIRJALLINEN KYSYMYS E-0330/04

esittäjä(t): Luigi Vinci (GUE/NGL) komissiolle

(10. helmikuuta 2004)

Aihe: Kansalliseen puolustukseen liittyvän sairaalan perustaminen Italiassa

Italialaisissa lehdissä on julkaistu lukuisia artikkeleita, joiden mukaan infektiosairauksiin erikoistuneesta roomalaisesta L. Spallanzanin sairaalasta on tulossa vähitellen eräänlainen kansalliseen puolustukseen liittyvä sairaala. Tämä merkitsee, että sairaala saa — tai on ehkä jo saanutkin — käyttöönsä erikoissuojatut laboratoriot tasoon 4 kuuluvien bakteerien ja virusten (ebola, isorokko, infektiosairaudet jne.) torjumiseksi.

Koska edellä mainittu sairaala sijaitsee yhdellä Rooman tiheimmin asutuista alueista, voiko komissio ilmoittaa, onko kyseisellä sairaalalla joko kansainvälisten tai eurooppalaisten elinten myöntämät asianmukaiset todistukset BSL4-laboratorioiden käyttöönottoa varten, ja onko sillä tarvittavat luvat erittäin patogeenisten, tasoon 4 kuuluviksi luokiteltujen bakteerien ja virusten tutkimiseen BSL4-laboratorioissa?

Onko komissio tietoinen Italian ja Yhdysvaltojen välisistä kahdenvälisistä sopimuksista, jotka koskevat bioterrorismin torjuntaa?

David Byrnen komission puolesta antama vastaus

(4. maaliskuuta 2004)

Komissio pyytää kunnianarvoisaa jäsentä tutustumaan vastaukseen, jonka komissio antoi Mihail Papayannakisin esittämään kirjalliseen kysymykseen E-0095/04 (1).

(1) Katso sivu 930.
—

Moottoritien rakentamishankkeen yhdenmukaisuus EU:n ympäristölainsäädännön vaatimusten kanssa on ratkaistava tapauskohtaisesti. Jos ehdotettu suunnitelma tai hanke saattaa vaikuttaa Natura 2000 -alueeseen, hanke on arvioitava luontotyyppidirektiivin 6 artiklan säännösten mukaisesti. Näiden käytäntöä ja menettelyä koskevien takeiden ansiosta voidaan varmistaa, että Natura 2000 -alueisiin haitallisesti vaikuttavia hankkeita ei sallita, ellei niitä voida vaihtoehtoisten ratkaisujen puuttuessa perustella erittäin tärkeän yleisen edun vuoksi. Jos kyseisellä alueella on ensisijaisesti suojeltava laji tai luontotyyppi, ainoat kysymykseen tulevat näkökohdat ovat sellaisia, jotka liittyvät ihmisen terveyteen tai yleiseen turvallisuuteen tai ensisijaisen tärkeisiin suotuisiin vaikutuksiin ympäristöön taikka, komission lausunnon mukaan, muihin erittäin tärkeän yleisen edun kannalta pakottaviin syihin.
FI Euroopan unionin virallinen lehti CE 65/90

(2004/C 65 E/102)

KIRJALLINEN KYSYMYS E-1760/03

esittäjä(t): Mario Borghezio (NI) komissiolle

(27. toukokuuta 2003)

Aihe: Torino—Lyon: Euroopalle ensiarvoisen tärkeä yhteys

Ranskan hallitus on ilmoittanut, ettei Torinon ja Lyonin välisen suurnopeusradan rakentamista voida aloittaa ennen vuotta 2015.

Sen lisäksi, että kyseisen radan rakentaminen on olennaisen tärkeää maantieteellisesti ja taloudellisesti merkittävän Piemonten alueen kannalta, se yhdistää toisiinsa Etelä- ja Pohjois-Euroopan liikennejärjestelmät ja luo yhteyden Po-joen laakson ja Itä-Euroopan välille.

Aikooko Euroopan unioni muistuttaa Ranskan hallitusta siitä, että Torinon ja Lyonin välisen rautatien rakentaminen on ensiarvoisen tärkeää liikennekäytävän 5 saattamiseksi loppuun, kuten liikennepolitiikasta vastaava Euroopan komission jäsen on useaan otteeseen todennut?

Loyola de Palacion komission puolesta antama vastaus

(17. heinäkuuta 2003)

Ranskan hallitus ei vielä ole ottanut virallisesti kantaa Lyon—Torino-hankkeeseen. Valtiovarain- ja liikenneministeriöt toteuttivat sen pyynnöstä tilintarkastuksen, jota seurasi keskustelu kansalliskokouksessa ja Ranskan senaatissa toukokuun 2003 lopulla. Ranskan hallitus päättää syksyn aikana tilintarkastuksen ja keskustelun päätelmien perusteella hankkeelle antamastaan ensisijaisesta asemasta. Tässä yhteydessä komissio on toistuvasti painottanut sekä parlamentille että Ranskan viranomaisille, miten tärkeä osa liikennemuotojen välistä tasapainoa Lyon—Torino-hanke on strategisella akselilla, joka mahdollistaa Länsi-Euroopan yhdistämisen Keski-Eurooppaan Alppien ja Italian kautta. Tämä tuki ilmenee Euroopan laajuisia verkkoja koskevan budjetin tasolla tutkimusohjelmaan tarkoitettuna merkittävänä, sadan miljoonan euron rahoitusosuutena vuosina 2001—2006.

Lisäksi komissio on tehnyt ehdotuksen, jonka tarkoituksena on nostaa Euroopan laajuisten liikenneverkkojen (TEN) talousarviosta niille rajatylittäville rautatiehankkeille, joissa ylitetään luonnonmuodostumista aiheutuvia esteitä, mahdollisesti myönnettävä yhteisön rahoituksen osuus 20 prosenttiin. Ehdotus koskisi mm. Lyon—Torino-hanketta. Parlamentin ensimmäisessä käsittelyssä äänestyksen jälkeen muutettu ehdotus (1) on kuitenkin edelleen käsiteltävänä neuvostossa, eikä ole mahdollista ennustaa, milloin 20 prosentin osuus tulee voimaan.

(1) KOM(2003) 38 lopullinen.
4.

Komissio yhtyy arvoisan parlamentin jäsenen näkemykseen, jonka mukaan käsityöläisyritysten panosta eurooppalaiseen talouselämään on usein vaikea arvioida tyhjentävästi, koska yhteisössä ei ole olemassa ”eurooppalaisen käsityöläisyrityksen” määritelmää. Tämän vuoksi eräässä tutkimuksessa on pyritty luomaan menetelmä, jonka avulla käsiteollisuusalan pienyritykselle voidaan antaa tilastollinen määritelmä. Tilastollinen määritelmä mahdollistaisi sen, että komissiolla olisi käytettävissään vertailukelpoisia ja täsmällisempiä tilastotietoja. Lisätietoja tästä tutkimuksesta on Internet-sivustolla ”http://europa.eu.int/comm/enterprise/entrepreneurship/craft/craft-studies/methodology-craftstatistics.htm”. Jäsenvaltioilla on yksinomainen toimivalta tehdä yleiskatsaus tilanteesta. Käsityötuotteiden laadun esiin tuominen on komission näkemyksen mukaan tärkeää, ja siksi komissio on myös toteuttanut tutkimuksen, jonka tarkoituksena on kartoittaa Euroopan taideammatit. Tutkimus sisältää myös useita tuotteiden menekinedistämisstrategioihin liittyviä suosituksia, jotka ulottuvat taitotiedon säilyttämisestä ja siirtämisestä toimiin, joiden avulla helpotetaan pääsyä kansallisille ja kansainvälisille markkinoille sähköisen kaupankäynnin avulla. Tutkimuksen loppuraportti on saatavilla Internet-sivustolla http://europa.eu.int/comm/enterprise/entrepreneurship/craft/craft-studies/methodology-craftstatistics.htm. Komissio siis jatkaa pohdintoja tässä asiassa ja aikoo toteuttaa valmistelutoimia pystyäkseen arvioimaan, voidaanko luoda yhteisön väline eurooppalaisten pienyritysten tyypillisten tuotteiden — myös käsityötuotteiden, mutta ei maataloustuotteiden — esiintuomista ja menekinedistämistä varten.
FI Euroopan unionin virallinen lehti CE 65/48

(2004/C 65 E/047)

KIRJALLINEN KYSYMYS E-0846/03

esittäjä(t): María Herranz García (PPE-DE) komissiolle

(18. maaliskuuta 2003)

Aihe: Laadun edistäminen

Yhteisen maatalouspolitiikan uudistusta koskevassa komission ehdotuksessa säädetään maataloustuotteita koskevista tiedotus- ja menekinedistämistoimista sisämarkkinoilla annetun asetuksen (EY) N:o 2826/2000 (1) kumoamisesta vuonna 2005, vaikka asetukseen liittyvät rahoitushankkeet on saatu silloin tuskin vasta alulle. Komissio haluaa korvata kyseisen menekinedistämiskampanjoiden rahoittamiseen pyrkivän asetuksen uudella, maaseudun kehittämistä koskevaan ohjelmalohkoon sisältyvällä toimenpiteellä, jolla pyritään laatukriteerien edistämiseen, vedoten tarpeeseen välttää kaksinkertaista rahoitusta.

Riippumatta siitä, että komission esittämällä syyllä ei ole mitään perusteita, koska kahdella edellä mainitulla aloitteella on täysin erilaiset, jopa vastakkaiset tavoitteet, voisiko komissio kertoa miksi päätöstä, joka jäsenvaltioiden tulisi tehdä uudistuksesta, on ennakoitu vähentämällä jo vuonna 2003 asetuksen (EY) N:o 2826/2000 täytäntöönpanoon suunnattuja määrärahoja? Komission yksiköiden etukäteen antamien syiden mukaan määrärahojen leikkaaminen johtuu monien vuonna 2002 esitettyjen hankkeiden huonosta laadusta. Uskooko komissio, että tällaisella menettelytavalla edistetään toimijoiden motivaatiota ja kehittymistä?

Franz Fischlerin komission puolesta antama vastaus

(15. huhtikuuta 2003)

On totta, että maataloustuotteita koskevista tiedotus- ja menekinedistämistoimista sisämarkkinoilla 19 päivänä joulukuuta 2000 annettuun neuvoston asetukseen (EY) N:o 2826/2000 perustuvista ensimmäisistä tiedotus- ja menekinedistämisohjelmista päätettiin elokuussa 2002. Tämän vuoksi myös talousarviossa yhteisön sisämarkkinoiden menekinedistämistoimiin varatuista 50,3 miljoonasta eurosta käytettiin vain 15 448 miljoonaa euroa (varainhoitovuosi 2002). Vuoden 2003 talousarviossa tarkoitukseen on varattu 46,6 miljoonaa euroa (budjettikohdat B1-3800 ja B1-3810) ja ennakkotietojen perusteella varojen käytössä on päästy parempiin tuloksiin.

Komissio vahvistaa, että talousarviovarojen vähäisen käytön yhtenä syynä on tehtyjen menekinedistämi-sehdotusten huono laatu. Saaduista 120 ehdotuksesta vain 14 jäsenvaltion ammatillisten järjestöjen tekemät 40 ehdotusta voitiin hyväksyä asetuksen vaatimusten ja menekinedistämisohjelmien ohjeiden mukaisina.

Sen osalta korvataanko asetus (EY) N:o 2826/2000 yhteisön maatalouspolitiikan (YMP) uudistamis-ehdotukseen sisältyvän maaseudun kehittämisehdotuksen alaisella uudella säädöksellä on syytä todeta, että komissio arvioi parhaillaan ehdotuksesta parlamentissa ja neuvostossa käytävän keskustelun pohjalta, voitaisiinko molemmat järjestelmät säilyttää ja välttää päällekkäisyydet.

(1) EYVL L 328, 23.12.2000, s. 2.
FI Euroopan unionin virallinen lehti CE 33/103

(2004/C 33 E/103)

KIRJALLINEN KYSYMYS E-1279/03

esittäjä(t): Koldo Gorostiaga Atxalandabaso (NI) komissiolle

(4. huhtikuuta 2003)

Aihe: Baskimaan poliittisten vankien saama puutteellinen sairaalahoito

Baskimaan poliittisten vankien saama puutteellinen sairaalahoito osoittaa, ettei Espanjan kuningaskunnassa panna lakeja tasapuolisesti täytäntöön.

Bautista Barandallan tapaus on yksi selvimmistä esimerkeistä, jotka ilmentävät kyseistä ongelmaa. Kyseinen 38-vuotias navarralaismies on ollut vankilassa yli 12 vuotta. Vuonna 2000 hänellä todettiin ulseratiivinen proktiitti, mutta hän pääsi sairaalahoitoon vasta maaliskuussa 2002. Siitä lähtien hänen paksusuoltaan ja peräsuoltaan on leikattu ja osittain poistettu 13 kertaa. Hänet on joka kerta siirretty liian aikaisin sairaalasta vankilaan. Zaragozan vankilaoikeudelle on esitetty Barandallan tilanteen vuoksi pyyntö tämän vapauttamiseksi rikoslain 92 pykälän nojalla, koska tämä kärsii kivuista ja on parantumattomasti sairas. Pyyntö on toistettu moneen kertaan, mutta se on joka kerta torjuttu huolimatta eri lääkäreiden ja sairaalojen antamista lausunnoista, joiden mukaan Barandallan vapauttaminen on välttämätöntä.

Voiko komissio ilmoittaa, mihin toimiin se aikoo ryhtyä humanitaaristen syiden vuoksi, jotta edellä mainittuun tilanteeseen löytyisi ratkaisu?

António Vitorinon komission puolesta antama vastaus

(11. kesäkuuta 2003)

Kysymykset, jotka koskevat pidätettyjen henkilöiden vapauttamista terveydellisistä syistä, kuuluvat jäsenvaltioiden toimialaan.

Näin ollen komissio ei voi ryhtyä toimiin yhteisön oikeuden nojalla tämän kaltaisissa tapauksissa.
FI Euroopan unionin virallinen lehti CE 33/92

(2004/C 33 E/088)

KIRJALLINEN KYSYMYS E-1032/03

esittäjä(t): Caroline Lucas (Verts/ALE) komissiolle

(28. maaliskuuta 2003)

Aihe: Via Baltica

Komissiolle tammikuussa esitettyyn Puolan kansalliseen kehityssuunnitelmaan kuuluu Via Baltica -moottoritien rakentaminen. Via Baltica on tieosuus käytävässä I, joka on osa yleiseurooppalaisten liikennekäytävien järjestelmää, ja sen toteuttamiseen tarvitaan Euroopan unionin yhteisrahoitusta. Tiesuunnitelmat uhkaavat ympäristöllisesti erittäin merkittävää Biebrza-kosteikkoa sekä kahta ainutlaatuista luonnonmetsää. Biebrzan kansallispuisto on Puolan suurin ja siellä elää susia, hirviä ja monia uhanalaisia lintulajeja. Alueen suojeluarvo on niin merkittävä, että kun Puola liittyy Euroopan unioniin, se täyttää luontotyyppidirektiivissä ja luonnonvaraisten lintujen suojelusta annetussa direktiivissä säädetyt suojelu-kriteerit. Suunnitelmat ovat vastoin sekä Euroopan unionin että Puolan ympäristölainsäädäntöä ja saattavat muodostaa merkittävän uhan Puolan luonnonvaraiselle kasvistolle ja eläimistölle.

Aikooko komissio myöntää moottoritien rakentamiseen yhteisön rahoitusta? Varmistaako komissio tässä tapauksessa, että hanke täyttää Euroopan unionin ympäristödirektiiveissä säädetyt vaatimukset ja että Euroopan unionilta saadut varat käytetään yhteisön ympäristölainsäädännön edellyttämällä tavalla?

Aikooko komissio tutkia ja edistää vaihtoehtoisia ratkaisuja Puolan liikenneongelmiin?
—

kuinka ohjelmia on täydennetty, jotta operatiivisten ohjelmien ulkopuoliset kustannukset on voitu jälkikäteen hyväksyä, jolloin on voitu välttää viran puolesta tapahtuva maksusitoumuksen vapauttaminen, ja aikooko komissio hyväksyä kyseiset käytännöt,
FI Euroopan unionin virallinen lehti CE 65/182

(2004/C 65 E/199)

KIRJALLINEN KYSYMYS E-2626/03

esittäjä(t): Olivier Dupuis (NI) komissiolle

(2. syyskuuta 2003)

Aihe: Pyyntö Lhasan kaupungin kehittämissuunnitelman parantamiseksi

Maailman kulttuuri- ja luonnonperinnön suojelua koskevan Unescon yleissopimuksen täytäntöönpanoa valvova komitea on vaatinut Kiinan viranomaisia tarkistamaan Tiibetin pääkaupungin Lhasan kaupungin kehittämissuunnitelmaa. Päätös asiasta tehtiin Pariisissa 30. kesäkuuta — 5. heinäkuuta järjestetyssä Unescon maailmanperinnöstä vastaavan komitean 27. kokouksessa. Komitea esitti Kiinan viranomaisille useita suosituksia maailmanperintöön kohdistuvan haitallisen vaikutuksen vähentämiseksi, joka on peräisin painostuksesta kehittää aluetta, ja pyysi kansallisen politiikan soveltamista Lhasassa vielä jäljellä olevien perinteisten historiallisten rakennusten suojelemiseksi. Vuonna 2002 Kiinan viranomaiset purkivat Lhasassa historiallisia tiibetiläisrakennuksia (www.savetibet.org/News). Tämä herätti suurta huolta, sillä Kiinan viranomaiset olivat ilmoittaneet haluavansa täyttää Unescon yleissopimuksessa määrätyt velvoitteet. Komitea pyysi myös lopettamaan purkutyöt etenkin Shölin alueella. Hieman myöhemmin, lokakuussa 2002 ja huhtikuussa 2003, Unescon ja Icomosin (International Council on Monuments and Sites) asiantuntijat vierailivat Lhasassa.

Mihin toimiin komissio on ryhtynyt tai aikoo ryhtyä varmistaakseen, että Kiinan viranomaiset täyttävät velvoitteensa ja vastaavat Unescon esittämiin vaatimuksiin? Aikooko komissio lopettaa kaikkien Tiibetiin kohdistuvien hankkeiden rahoittamisen, jos Kiinan viranomaiset eivät vastaa kansainvälisen yhteisön pyyntöihin suojella ja säilyttää tiibetiläistä kulttuuria ja perintöä?

Christopher Pattenin komission puolesta antama vastaus

(3. lokakuuta 2003)

Vähemmistöjen oikeuksien suojelu ja erityisesti heidän kulttuuri-identiteettinsä säilyttäminen on aihe, jonka unioni ottaa säännöllisesti esille ihmisoikeuksista Kiinan kanssa käymissään kahdenvälisissä keskusteluissa. Unioni ilmoittaa näiden keskustelujen yhteydessä jatkossakin kantansa Kiinan viranomaisille.

Komissio on pyrkinyt takaamaan, että Tiibetin autonomisella alueella toteutettavat yhteistyöohjelmat ovat ensisijassa paikallisen tiibetiläisen alkuperäväestön etujen mukaisia, ja varmistamaan unionin näkyvyyden kyseisellä alueella. Komissio katsoo, että ohjelmien lopettaminen näissä olosuhteissa vaikuttaisi pelkästään negatiivisesti paikallisväestöön.
FI Euroopan unionin virallinen lehti CE 33/181

(2004/C 33 E/183)

KIRJALLINEN KYSYMYS E-1860/03

esittäjä(t): Joost Lagendijk (Verts/ALE) komissiolle

(6. kesäkuuta 2003)

Aihe: Jalkapallokerhojen valtiontuki

Kunnat ovat viime aikoihin asti tukeneet alankomaalaisia rahallista voittoa tavoittelevia jalkapallokerhoja, jotta kerhot eivät joutuisi vararikkoon. Myös muissa valtioissa on ryhdytty samankaltaisiin toimiin. Kerhot ja kannattajat painostavat paikallisia poliitikkoja, koska eurooppalaiset kilpailusäännökset eivät ole tarpeeksi selkeitä.

Onko komissio kysymyksen esittäjän kanssa samaa mieltä siitä, että valtion jalkapallokerhoille myöntämä tuki (valtiontuki) vääristää eurooppalaisten jalkapallomarkkinoiden kilpailua?

Miten komissio määrittää ”eurooppalaiset jalkapallomarkkinat”, ja miten se voisi selkeyttää niitä, eli ilmoittaa, mikä on kansallisten ja eurooppalaisten jalkapallomarkkinoiden välinen ero? Pitääkö komissio tärkeänä ainoastaan pelaajilla käytäviä kauppoja, vai liittyykö jalkapallomarkkinoihin muita kilpailuun vaikuttavia näkökohtia?

Tällä hetkellä Alankomaat ja muutkin jäsenvaltiot tukevat jalkapallokerhoja eri keinoin. Ne hyötyvät siitä epäselvyydestä, joka koskee tuen myöntämisen sallittavuutta. Voiko komissio laatia mahdollisimman nopeasti jalkapallokerhojen tukia koskevat säännökset, jotta nykyinen epäselvä ja kilpailua vääristävä tilanne saataisiin päätökseen?

Mario Montin komission puolesta antama vastaus

(10. heinäkuuta 2003)

EY:n perustamissopimuksen 87 artiklan 1 kohdassa määrätään, että ”jäsenvaltion myöntämä tuki, joka vääristää kilpailua suosimalla jotakin yritystä, ei sovellu yhteismarkkinoille, siltä osin kuin se vaikuttaa jäsenvaltioiden väliseen kauppaan”.

Taloudellista toimintaa, kuten lähetysoikeuksien myymistä, mainosten ja sponsorisopimusten tekemistä sekä markkinointituotteiden jakelua, harjoittavia jalkapalloseuroja on pidettävä yrityksinä. Varojen siirto jalkapalloseuroille uhkaa vääristää kyseisten yritysten välistä kilpailua.

Kyse ei ole siitä, onko olemassa eurooppalaisia jalkapallomarkkinoita, vaan siitä, liittyykö kyseiseen toimintaan jäsenvaltioiden välistä kauppaa. Vain osa jalkapalloseuroista harjoittaa tällaista toimintaa. Näyttää myös siltä, että kaikissa tapauksissa vaikutusta jäsenvaltioiden väliseen kauppaan ei voida vahvistaa.

Koska valtiontukisääntöjen soveltaminen tähän alaan on suhteellisen uusi ilmiö, komissio katsoo, että sen on kehitettävä politiikkaansa yksittäisten tapausten pohjalta. Komissio ei ole tähänastisessa käytännössään vastustanut alan tukia tapauksissa, joissa valtiontuilla on kasvatuksellinen tavoite tai joissa tuki myönnettiin stadionien rakentamiseen, sillä niitä voidaan pitää tietyin edellytyksin yleisenä infrastruktuurina. Komissio kehittää ja selventää jatkossakin tällä alalla soveltamaansa politiikkaa käsitellessään erityistapauksiin liittyviä kysymyksiä.
1.

Onko komissio tietoinen tästä työpaikkailmoituksesta? Jos vastaus on myönteinen, mihin toimiin se on ryhtynyt tai aikoo ryhtyä huolehtiakseen siitä, että kyseinen palvelukseen ottaminen voi tai on voinut toteutua ilman edellä mainitun syrjivän vaatimuksen huomioon ottamista? Voiko komissio kertoa, mikä on palvelukseen otetun tai otettavan henkilön äidinkieli? Miten komissio voi osoittaa, että lopulta palvelukseen ottamisessa kielikysymyksellä ei ollut mitään merkitystä? Mihin toimiin komissio on ryhtynyt estääkseen tapauksen toistumisen tulevaisuudessa, yhteisössä yleisesti ja cedefop:ssa erityisesti?
FI Euroopan unionin virallinen lehti CE 33/107

(2004/C 33 E/108)

KIRJALLINEN KYSYMYS E-1359/03

esittäjä(t): Daniel Varela Suanzes-Carpegna (PPE-DE) komissiolle

(10. huhtikuuta 2003)

Aihe: Gran Solin laivaston tilapäinen työnseisaus

Gran Solin vesillä kalastava galicialanen laivasto aikoo keskeyttää työnsä 1. heinäkuuta 2003 ekologisista syistä. Jotta työnseisaus voidaan toteuttaa niin, että kaikki kyseiselle laivastolle välttämättömät takuut otetaan huomioon, asiaan kuuluva lupa on julkaistava hyvissä ajoin Euroopan unionin virallisessa lehdessä (EUVL).

Mihin toimiin komissio aikoo ryhtyä tai on jo ryhtynyt sen varmistamiseksi, että kyseinen laivasto voi toteuttaa työnseisauksen ja että asianomainen lupa julkaistaan EUVL:ssä ajoissa?

Franz Fischlerin komission puolesta antama vastaus

(26. toukokuuta 2003)

Komissio ilmoittaa arvoisalle parlamentin jäsenelle, että se on saanut Espanjan viranomaisilta 20. maaliskuuta 2003 kirjatun tiedonannon tilanteesta.

Tällaisesta toimenpideluonnoksesta on tehtävä arviointi, jossa otetaan huomioon toimenpiteen toteuttamis-perusteiden asianmukaisuus erityisesti biologiselta kannalta.

Komissio tutkii parhaillaan, onko tämä aloite yhteensopiva sovellettavan yhteisön säännöstön (neuvoston asetus (EY) N:o 2792/1999, sellaisena kuin se on muutettuna asetuksella (EY) N:o 2369/2002 (1)) asiaa koskevien säännösten kanssa.

(1) Neuvoston asetus (EY) N:o 2369/2002, annettu 20 päivänä joulukuuta 2002, kalatalousalan rakenteellisia toimia koskevista yksityiskohtaisista säännöistä ja edellytyksistä annetun asetuksen (EY) N:o 2792/1999 muuttamisesta, EYVL L 358, 31.12.2002.